pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สรรพากรแนะ ใบ Pay In Slip ภ.ง.ด.90, 91 หมดอายุ ให้พิมพ์ใหม่ได้ เพื่อจ่ายภาษีภายใน 31 สิงหาคม 2563
วันพุธที่ 26 สิงหาคม 2563
สรรพากรแนะ ใบ Pay In Slip ภ.ง.ด.90, 91 หมดอายุ ให้พิมพ์ใหม่ได้ เพื่อจ่ายภาษีภายใน 31 สิงหาคม 2563
กรมสรรพากรขอให้ผู้เสียภาษีเงินได้บุคคลธรรมดาที่ยื่นแบบฯ ภ.ง.ด.90 ภ.ง.ด.91 ผ่านทางอินเทอร์เน็ตแล้ว แต่ยังไม่ชําระภาษี ตรวจสอบชุดชําระเงิน (Pay In Slip) หากพ้นกําหนดเวลาชําระแล้วให้พิมพ์ชุดชําระเงินฉบับใหม่ได้ที่เว็บไซต์กรมสรรพากร www.rd.go.th
กรมสรรพากรขอให้ผู้เสียภาษีเงินได้บุคคลธรรมดาที่ยื่นแบบฯ ภ.ง.ด.90 ภ.ง.ด.91 ผ่านทางอินเทอร์เน็ตแล้ว แต่ยังไม่ชําระภาษี ตรวจสอบชุดชําระเงิน (Pay In Slip) หากพ้นกําหนดเวลาชําระแล้วให้พิมพ์ชุดชําระเงินฉบับใหม่ได้ที่เว็บไซต์กรมสรรพากร www.rd.go.th เพื่อรับสิทธิชําระภาษีได้ภายใน 31 สิงหาคม 2563
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “กรมสรรพากรสนับสนุนให้ผู้มีเงินได้บุคคลธรรมดายื่นแบบ ภ.ง.ด.90 ภ.ง.ด.91 ผ่านทางอินเทอร์เน็ต หากมีภาษีที่ต้องชําระก็สามารถชําระผ่านช่องทางอิเล็กทรอนิกส์ได้หลากหลายช่องทาง เช่น e-Payment, Internet Banking, Mobile Banking เป็นต้น สําหรับผู้ที่พิมพ์ชุดชําระเงิน (Pay In Slip) ไว้แล้วโปรดตรวจสอบกําหนดเวลาการชําระภาษีในชุดชําระเงินของท่าน หากพ้นกําหนดเวลาแล้วและยังไม่ได้ ชําระภาษีให้เข้าระบบ e-Filing และพิมพ์ชุดชําระเงิน (Pay In Slip) ฉบับใหม่ เพื่อรับสิทธิชําระภาษีภายในวันที่ 31 สิงหาคม 2563 ทั้งนี้ กรมสรรพากรได้ร่วมมือกับ 20 ธนาคารชั้นนํา ยกเว้นค่าธรรมเนียมการชําระภาษี ผ่านช่องทางอิเล็กทรอนิกส์ จนถึงวันที่ 31 ธันวาคม 2563”
หากมีข้อสงสัยสามารถสอบถามรายละเอียดได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324 หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-รัฐมนตรีสุริยะฯ ลงพื้นที่ติดตามและรับฟังความคืบหน้าโครงการพัฒนานิคมอุตสาหกรรม Smart Park
วันจันทร์ที่ 24 สิงหาคม 2563
รัฐมนตรีสุริยะฯ ลงพื้นที่ติดตามและรับฟังความคืบหน้าโครงการพัฒนานิคมอุตสาหกรรม Smart Park
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม   ลงพื้นที่ติดตามและรับฟังความคืบหน้าโครงการพัฒนานิคมอุตสาหกรรม Smart Park
จ.ระยอง : วันนี้ (24 สิงหาคม 2563) เวลา 15.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม และคณะผู้บริหารกระทรวงอุตสาหกรรม ลงพื้นที่ติดตามและรับฟังความคืบหน้าโครงการพัฒนานิคมอุตสาหกรรม Smart Park นิคมอุตสาหกรรมสมาร์ท ปาร์ค (Smart Park) สร้างขึ้นเพื่อรองรับการลงทุนอุตสาหกรรมด้านเทคโนโลยีนวัตกรรมใหม่และอุตสาหกรรมแห่งอนาคต (New S-curve) ตั้งอยู่บริเวณนิคมอุตสาหกรรมมาบตาพุด จังหวัดระยอง เป็นนิคมอุตสาหกรรมที่ กนอ.ดําเนินการเอง พื้นที่ประมาณ 1,383 ไร่ มีจุดเด่นคือ การเป็นนิคมอุตสาหกรรมต้นแบบที่ทันสมัย ทั้งด้านเทคโนโลยีอุตสาหกรรม ระบบการสื่อสาร ระบบการขนส่ง ระบบพลังงาน และเป็นมิตรกับสิ่งแวดล้อมตามแนวคิดเมืองอุตสาหกรรมเชิงนิเวศ เพื่อรองรับกลุ่มอุตสาหกรรมในอนาคต (New S-Curve) อาทิ กลุ่มอุตสาหกรรมการบินและโลจิสติกส์ (Aviation & Logistics) กลุ่มอุตสาหกรรมการแพทย์ (Medical Device) กลุ่มอุตสาหกรรมหุ่นยนต์ (Robotics) และกลุ่มอุตสาหกรรมดิจิทัล (Digital)
รัฐบาลไทย-ข่าวทำเนียบรัฐบาล-สมาคมแม่บ้านกระทรวงแรงงาน มอบสิ่งของอุปโภคบริโภคแก่ศูนย์เด็กเล็กวิทยาเขตสิรินธรราชวิทยาลัย ในพระราชูปถัมภ์ จังหวัดสมุทรปราการ
วันอังคารที่ 15 กันยายน 2563
สมาคมแม่บ้านกระทรวงแรงงาน มอบสิ่งของอุปโภคบริโภคแก่ศูนย์เด็กเล็กวิทยาเขตสิรินธรราชวิทยาลัย ในพระราชูปถัมภ์ จังหวัดสมุทรปราการ
รองปลัดกระทรวงแรงงาน ในฐานะนายกสมาคมแม่บ้านกระทรวงแรงงาน พร้อมคณะกรรมการสมาคมแม่บ้านกระทรวงแรงงาน และผู้แทนจากหน่วยงานภายใต้สังกัดกระทรวงแรงงาน ตรวจเยี่ยมและให้กําลังใจ พร้อมมอบสิ่งของอุปโภค บริโภคแก่ศูนย์เด็กเล็กวิทยาเขตสิรินธรราชวิทยาลัย
เมื่อวันที่ 15 กันยายน 2563 เวลา 10.00 น. นางเธียรรัตน์ นะวะมะวัฒน์ รองปลัดกระทรวงแรงงาน ในฐานะนายกสมาคมแม่บ้านกระทรวงแรงงาน พร้อมด้วย นางสาวอําพันธ์ ธุววิทย์ รองปลัดกระทรวงแรงงาน ในฐานะอุปนายกสมาคมแม่บ้านกระทรวงแรงงาน นางพัฒนา พันธุฟัก ผู้ตรวจราชการกระทรวงแรงงาน นางต้องใจ สุทัศน์ ณ อยุธยา ผู้ช่วยปลัดกระทรวงแรงงาน คณะกรรมการ และผู้แทนจากหน่วยงานภายใต้สังกัดกระทรวงแรงงาน มอบสิ่งของอุปโภคบริโภคให้แก่ศูนย์เด็กเล็กวิทยาเขตสิรินธรราชวิทยาลัย ใน พระราชูปถัมภ์ จังหวัดสมุทรปราการ ซึ่งตั้งอยู่เลขที่ 199/2 หมู่ 2 ซอยเทศบาลบางปู 66 ถนนสุขุมวิทสายเก่า ตําบลท้ายบ้าน อําเภอเมือง จังหวัดสมุทรปราการ ซึ่งกระทรวงแรงงานร่วมกับสมาคมแม่บ้านกระทรวงแรงงาน นําสิ่งของสําหรับบริจาคให้แก่ศูนย์เด็กเล็กวิทยาเขตสิรินธรราชวิทยาลัย ในพระราชูปถัมภ์ จังหวัดสมุทรปราการ ประกอบด้วย ตู้ทําความเย็น นมกล่อง ขนม ของเล่น เป็นต้น
สําหรับศูนย์ดังกล่าวเป็นหน่วยงานภายใต้การกํากับดูแลของกรมสวัสดิการและคุ้มครองแรงงาน กระทรวงแรงงานที่จัดตั้งขึ้นเพื่อเป็นสวัสดิการและแบ่งเบาภาระแก่ผู้ใช้แรงงานให้สามารถทํางานได้อย่างเต็มที่โดยไม่มีความกังวลห่วงใยบุตรหลาน ซึ่งกระทรวงแรงงานและสมาคมแม่บ้านกระทรวงแรงงานได้มุ่งหวังที่จะส่งเสริมและสนับสนุนการดําเนินงานของศูนย์เด็กเล็กฯ ให้เป็นไปด้วยดีต่อไป
+++++++++++++++++++
กองเผยแพร่และประชาสัมพันธ์
15 กันยายน 2563
รัฐบาลไทย-ข่าวทำเนียบรัฐบาล-ธนาคารพาณิชย์ผนึกกำลังขานรับ ธปท.ช่วยลูกค้าภาคธุรกิจแบบเบ็ดเสร็จ
วันอังคารที่ 8 กันยายน 2563
ธนาคารพาณิชย์ผนึกกําลังขานรับ ธปท.ช่วยลูกค้าภาคธุรกิจแบบเบ็ดเสร็จ
สมาคมธนาคารไทยได้ลงนามความร่วมมือกับธนาคารแห่งประเทศไทยในโครงการ “DR BIZ การเงินร่วมใจ ธุรกิจไทยมั่นคง” และเปิดให้ลูกค้าลงทะเบียนเข้าร่วมโครงการผ่านเว็บไซต์ ตั้งแต่วันที่ 1 กันยายนที่ผ่านมา
นายผยง ศรีวณิช ประธานสมาคมธนาคารไทย เปิดเผยว่า ภาคธนาคารตระหนักถึงความสําคัญและความจําเป็นเร่งด่วนในการให้ความช่วยเหลือทางการเงินแก่ลูกค้าที่ได้รับผลกระทบจากสถานการณ์ทางเศรษฐกิจและวิกฤติโควิค-19 สงครามการค้า หรือภัยธรรมชาติ ให้ได้ข้อยุติร่วมกันแบบ One Stop Service ตามความสามารถและศักยภาพของลูกค้าอย่างทันท่วงที โดยสมาคมธนาคารไทยได้ลงนามความร่วมมือกับธนาคารแห่งประเทศไทยในโครงการ “DR BIZ การเงินร่วมใจ ธุรกิจไทยมั่นคง” และเปิดให้ลูกค้าลงทะเบียนเข้าร่วมโครงการผ่านเว็บไซต์ ตั้งแต่วันที่ 1 กันยายนที่ผ่านมา
ธนาคารสมาชิกได้ร่วมกันพิจารณาแนวทางในการช่วยเหลือลูกค้าที่ได้รับผลกระทบ ใน 3 มิติ คือ 1. บูรณาการความช่วยเหลือร่วมกันจากทุกสถาบันการเงิน ลูกค้าสามารถแก้ไขปัญหาภาระหนี้ได้อย่างรวดเร็วเบ็ดเสร็จในคราวเดียว ลดความซ้ําซ้อนเรื่องการติดต่อ จัดส่งเอกสาร และเจรจาแก้ไขปัญหา 2. สถาบันการเงินทุกแห่งสามารถร่วมกันพิจารณาและวิเคราะห์ Root Cause ของลูกค้า เพื่อหาแนวทางช่วยเหลือที่เหมาะสมกับลูกค้า เช่น ปรับลดการผ่อนชําระ ยืดระยะเวลาผ่อนชําระหนี้ หาผู้ร่วมทุน หรือตีทรัพย์สินชําระหนี้ตามความประสงค์ของลูกค้าและหลักเกณฑ์ของธนาคารตามความจําเป็น โดยให้สิทธิ์ลูกค้าซื้อทรัพย์คืนภายในระยะเวลาที่เหมาะสม ซึ่งหลักการช่วยเหลือจะเป็นไปตามความสามารถของลูกค้าแต่ละราย 3. ลูกค้าที่มีศักยภาพและแผนธุรกิจชัดเจน สามารถเข้าถึงแหล่งเงินทุนโดยได้รับสินเชื่อเพิ่มเติมจากสถาบันการเงินต่างๆ ภายใต้หลักเกณฑ์การพิจารณาสินเชื่อของธนาคาร
คุณสมบัติผู้เข้าร่วมโครงการ เป็นลูกค้านิติบุคคลหรือบุคคลธรรมดาที่มีวงเงินสินเชื่อธุรกิจกับธนาคารมากกว่า 1 แห่ง และมีวงเงินสินเชื่อธุรกิจรวมทุกธนาคาร ตั้งแต่ 50 - 500 ล้านบาท และมีสถานะการชําระหนี้เป็นปกติ หรือผิดนัดชําระหนี้กับธนาคารบางแห่ง อันเนื่องมาจากสถานการณ์ทางเศรษฐกิจ สามารถสมัครเข้าร่วมโครงการ โดยลงทะเบียนและกรอกข้อมูลพื้นฐานของธุรกิจ เช่น ประเภทธุรกิจ เลขที่บัตรประชาชนหรือเลขทะเบียนนิติบุคคล พร้อมระบุธนาคารพาณิชย์ที่สะดวกให้ติดต่อกลับผ่านเว็บไซต์ www.bot.or.th เว็บไซต์ธนาคารที่มีวงเงินสินเชื่อ และเว็บไซต์สมาคมธนาคารไทย www.tba.or.th โดยธนาคารจะติดต่อกลับเพื่อแจ้งผลภายใน 5 วัน ทั้งนี้ ธนาคารจะตรวจสอบตัวตนและขอเอกสารประกอบการพิจารณาเพิ่มเติมตามหลักเกณฑ์ที่กําหนด สําหรับการพิจารณาแนวทางให้ความช่วยเหลือ ธนาคารจะแจ้งผลให้ลูกค้าทราบและลงนามในสัญญาปรับปรุงโครงสร้างหนี้ภายใน 1 เดือน หลังจากได้รับเอกสารครบถ้วนถูกต้อง กรณีที่ธุรกิจมีความซับซ้อน อาจใช้เวลาในการพิจารณาเพิ่มขึ้น ตามหลักเกณฑ์และเงื่อนไขที่ธนาคารกําหนด
สอบถามรายละเอียดเพิ่มเติมได้ที่ Call Center และสาขาของธนาคารที่ใช้บริการ
สมาคมธนาคารไทย
โทร. 0-2558-7500
รัฐบาลไทย-ข่าวทำเนียบรัฐบาล- นฤมล’ ลั่น การขับเคลื่อนไทยไปด้วยกัน เร่งดูแลกลุ่มผู้สูงอายุและสตรี
วันอังคารที่ 1 กันยายน 2563
นฤมล’ ลั่น การขับเคลื่อนไทยไปด้วยกัน เร่งดูแลกลุ่มผู้สูงอายุและสตรี
รัฐมนตรีช่วยว่าการกระทรวงแรงงาน เผยข้อมูลติดตามการขับเคลื่อนไทยไปด้วยกัน เน้นย้ํา การพัฒนาต้องได้รับความร่วมมือทุกภาคส่วนและตอบโจทย์ในแต่ละพื้นที่ โดยเฉพาะกลุ่มผู้สูงอายุและสตรี
ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า โครงการขับเคลื่อนไทยไปด้วยกันของรัฐบาล ภายใต้การนําของ พลเอก ประยุทธ์ จันทร์โอชา นายกรัฐมนตรี ต้องการให้ทุกภาคส่วนประสานความร่วมมือ มีการบูรณาการการทํางานร่วมกัน โดยให้ผู้ว่าราชการจังหวัดเป็นเสมือนผู้นําของแต่ละจังหวัด และให้รัฐมนตรีที่รับผิดชอบดูแลแต่ละจังหวัดทําหน้าที่ประสานงาน ให้คําปรึกษา รับฟังข้อคิดเห็นต่าง ๆ ทั้งปัญหา อุปสรรคและข้อเสนอในการขอรับการช่วยเหลือ เพื่อให้รัฐบาลได้นําไปวางแผนและร่วมกันขับเคลื่อนได้อย่างมีประสิทธิภาพ
รมช.แรงงาน กล่าวต่อไปว่า กระทรวงแรงงานมีนโยบายที่จะดําเนินการหลายโครงการ ไม่เพียงแค่จังหวัดน่านและแพร่ที่ได้รับมอบหมายให้ดูแลเท่านั้น แต่ประชาชนสามารถเข้ารับบริการต่างๆ ที่กระทรวงแรงงานมีให้บริการในทุกจังหวัดที่มีหน่วยงานของกระทรวงฯ ตั้งอยู่ และจากการลงพื้นที่จังหวัดน่าน-แพร่ ที่ผ่านมา ได้รับฟังข้อมูลการขับเคลื่อนไทยไปด้วยกันทั้งสถานการณ์แรงงานของจังหวัดแพร่และน่าน ความต้องการแรงงาน มาตรการป้องกันการแพร่ระบาดของไวรัสโควิด-19 การคัดกรอง และการขับเคลื่อนจากหน่วยงานอื่นๆ ภายในจังหวัด เช่น การบริการจัดการแหล่งน้ํา โครงการบรรเทาความเดือนร้อนจากภัยแล้งและน้ําท่วม ในแต่ละช่วงของฤดูกาล พบว่า ทั้งสองจังหวัด (แพร่ น่าน) ยังมีความต้องการให้ส่งเสริมและสนับสนุน การเป็นศูนย์ฝึกอบรมการดูแลผู้สูงอายุ เพื่อรองรับการเปลี่ยนโครงสร้างประชากรของประเทศไทย ที่ก้าวเข้าสู่สังคมผู้สูงอายุ อีกทั้งให้พัฒนาทักษะฝีมือให้กับกลุ่มผู้สูงอายุและสตรี เพื่อเข้าสู่ระบบการจ้างงาน หรือเพิ่มโอกาสในการประกอบอาชีพที่เหมาะสมตามวัย
ประเด็นด้านการท่องเที่ยว ซึ่งทั้ง 2 จังหวัดมีสนามบิน จึงสามารถอํานวยความสะดวกให้แก่นักท่องเที่ยวที่ต้องการท่องเทียวเชิงนิเวศน์และการท่องเที่ยวเชิงวิถีชุมชน จังหวัดจึงเสนอให้สนับสนุนการขยายพื้นที่เพื่อเพิ่มความปลอดภัยของสายการบินในการนําเครื่องบินลงจอด รมช.แรงงาน ในฐานะที่รับผิดชอบพื้นที่ของ 2 จังหวัดดังกล่าว จะขอรับข้อมูลดังกล่าวเพื่อนําเสนอให้แก่รัฐบาลได้ทราบเพื่อให้การช่วยเหลือและสนับสนุนต่อไป
“สําหรับปัญหาเรื่องภัยแล้งและน้ําท่วมตามฤดูกาล กระทรวงแรงงาน โดยกรมพัฒนาฝีมือแรงงานและกรมอื่นๆ ในสังกัดกระทรวงแรงงานที่เกี่ยวข้อง จะร่วมกับกระทรวงเกษตรและสหกรณ์ กรมชลประทาน เสนอโครงการเร่งด่วน เช่น โครงการพัฒนาทักษะฝีมือแรงงาน เพื่อทําถังเก็บน้ําไว้ใช้ในชุมชน และโครงการขุดลอกฝาย เพื่อลดปัญหาน้ําท่วมในช่วงฤดูฝน เป็นต้น” รมช.แรงงาน กล่าวท้ายที่สุด
----------------------------------------------
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 17 กันยายน 2563
วันพฤหัสบดีที่ 17 กันยายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 17 กันยายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ ไม่มีผู้ติดเชื้อรายใหม่ มีผู้ป่วยกลับบ้านได้ 9 ราย ทําให้มีผู้ป่วยกลับบ้านสะสม 3,325 ราย หรือคิดเป็นร้อยละ 95.27 ของผู้ป่วยทั้งหมด มีผู้ป่วยที่ยังรักษา อยู่ในโรงพยาบาล 107 ราย หรือร้อยละ 3.07 ของ
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 17 กันยายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ ไม่มีผู้ติดเชื้อรายใหม่ มีผู้ป่วยกลับบ้านได้ 9 ราย ทําให้มีผู้ป่วยกลับบ้านสะสม 3,325 ราย หรือคิดเป็นร้อยละ 95.27 ของผู้ป่วยทั้งหมด มีผู้ป่วยที่ยังรักษา อยู่ในโรงพยาบาล 107 ราย หรือร้อยละ 3.07 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,490 ราย
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวว่า สถานการณ์การแพร่ระบาดของเชื้อโควิด 19 ทั่วโลกวันนี้ มีผู้ติดเชื้อสะสม 30,032,521 ราย ในจํานวนนี้ เป็นผู้ติดเชื้อรายใหม่ 307,465 ราย โดยประเทศที่มีผู้ติดเชื้อสะสมสูงสุด 3 อันดับแรก คือ สหรัฐอเมริกา 6,828,301 อินเดีย 5,115,893 ราย และบราซิล 4,421,686 ราย ข้อสังเกตที่น่าสนใจ คือสถานการณ์ของประเทศอินเดีย ซึ่งเป็นประเทศในแถบเอเชีย มีผู้ป่วยรายใหม่เพิ่มขึ้นสูงสุดเป็นอันดับ 1 ของโลก โดยในวันนี้มีจํานวนถึง 97,859 ราย ส่งผลไปยังประเทศอื่นๆ ที่มีแนวตะเข็บชายแดนติดกัน เช่น บังคลาเทศ และเมียนมา เป็นต้น
สําหรับประเทศเมียนมา พบผู้ติดเชื้อรายใหม่ในช่วง 24 ชั่วโมงล่าสุด เพิ่มขึ้นถึง 307 ราย ถือเป็นสถิติสูงสุดในประเทศนับตั้งแต่เริ่มเกิดการระบาดครั้งแรก และพบว่านครย่างกุ้ง เมืองเศรษฐกิจที่ใหญ่ที่สุดของเมียนมา กําลังกลายเป็นศูนย์กลางการระบาดใหม่ เนื่องจากพบผู้ติดเชื้อมากที่สุดในประเทศ ดังนั้น ประเทศไทยซึ่งมีหลายจังหวัดที่มีพรมแดนติดกับประเทศเมียนมา หน่วยงานทุกภาคส่วนได้ร่วมมือกัน เข้มงวดมาตรการป้องกันโรคโควิด 19ทั้งผู้เดินทางและเฝ้าระวังการลักลอบเข้าเมืองอย่างผิดกฎหมาย และขอความร่วมมือประชาชนเฝ้าระวังบุคคลแปลกหน้าที่เข้าในมาชุมชน ซึ่งอาจะเป็นแรงงานที่ลักลอบเข้าประเทศอย่างผิดกฎหมาย มีความเสี่ยงที่อาจนําเชื้อโควิด 19 เข้ามาแพร่กระจายในประเทศได้
จึงขอย้ําให้ประชาชนอย่าประมาท เนื่องจากประเทศไทยอาจยังมีผู้ติดเชื้อที่ไม่แสดงอาการปะปนอยู่ในชุมชน การปฏิบัติตามมาตรการป้องกันตนเองจากโรคโควิด 19 ยังเป็นสิ่งที่สําคัญ ทั้งการสวมหน้ากากอนามัย/ หน้ากากผ้า ทุกครั้งที่ออกนอกบ้านและอยู่ในที่สาธารณะ ล้างมือบ่อยๆ เว้นระยะห่างระหว่างผู้อื่นยังมีความจําเป็นและต้องทําให้เป็นนิสัย กรณีที่ไม่สามารถเว้นระยะห่างได้ ให้หลีกเลี่ยงการพูดคุยและหลีกเลี่ยงการไปอยู่ในสถานที่แออัดคนรวมกันจํานวนมาก ไม่นําตัวเองไปสัมผัสกับความเสี่ยง และเมื่อไปใช้บริการในสถานที่ต่างๆ ลงทะเบียน เข้า-ออก สถานที่ ในแพลตฟอร์มและแอปพลิเคชัน “ไทยชนะ” ทุกครั้ง
***************************** 17 กันยายน 2563
**************************
รัฐบาลไทย-ข่าวทำเนียบรัฐบาล-‘ทปษ.รมว.แรงงาน’ ลงพื้นที่ จ.เพชรบุรี ขับเคลื่อนนโยบายของกระทรวงแรงงาน นำพากระทรวงแรงงานสู่เป้าหมายที่วางไว้ได้อย่างยั่งยืน
วันพุธที่ 2 กันยายน 2563
‘ทปษ.รมว.แรงงาน’ ลงพื้นที่ จ.เพชรบุรี ขับเคลื่อนนโยบายของกระทรวงแรงงาน นําพากระทรวงแรงงานสู่เป้าหมายที่วางไว้ได้อย่างยั่งยืน
ที่ปรึกษารัฐมนตรีว่าการกระทรวงแรงงาน ลงพื้นที่จังหวัดเพชรบุรี เป็นประธานการประชุมหัวหน้าส่วนราชการสังกัดกระทรวงแรงงาน มอบนโยบาย เพื่อเร่งขับเคลื่อนภารกิจสําคัญที่จะช่วยเหลือและเยียวยาแรงงานผู้ได้รับผลกระทบจากโรคโควิด – 19
เมื่อวันที่ 1 กันยายน 2563 เวลา 13.00 น. นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน เป็นประธานการประชุมหัวหน้าส่วนราชการสังกัดกระทรวงแรงงานในจังหวัดเพชรบุรี พร้อมมอบนโยบายรัฐมนตรีว่าการกระทรวงแรงงานแก่หัวหน้าส่วนราชการ ซึ่งกระทรวงแรงงานเป็นผู้ดูแลผู้ใช้แรงงานกว่า 38 ล้านคน มีภารกิจสําคัญ 4 ด้าน ได้แก่ การส่งเสริมพัฒนาทักษะฝีมือแรงงาน เพื่อ Up-skill, Re-skill ให้แรงงานมีทักษะฝีมือแรงงานที่สามารถรองรับกับสถานการณ์โควิด-19 โดย MOU ร่วมกับสํานักงานคณะกรรมการการอาชีวศึกษา กระทรวงศึกษาธิการ แลกเปลี่ยนข้อมูลความต้องการหลักสูตวิชาชีพที่สอดคล้องกับตลาดแรงงาน พร้อมเพิ่มประสิทธิภาพการป้องกันและแก้ไขปัญหาการค้ามนุษย์ด้านแรงงาน เพื่อยกระดับสู่ Tier 1 เพิ่มสิทธิประโยชน์ประกันสังคม โดยส่งเสริมให้ลูกจ้างตระหนักปลอดภัยและใส่ใจสุขภาพ ดูแลและป้องกันโรคที่อาจเกิดจากการทํางาน รวมถึงพัฒนาระบบฐานข้อมูล Big-Data ด้านเทคโนโลยีให้บริการประชาชนที่ถูกต้อง ฉับไว ทันต่อความต้องการ และขยายการบูรณาการเครือข่ายในการส่งเสริม คุ้มครอง และพัฒนาทักษะฝีมือแรงงานนอกระบบหรือแรงงานอิสระ นอกจากนี้ ยังมีนโยบายเร่งด่วนช่วงโควิด-19 โดยที่ปรึกษารัฐมนตรีว่าการกระทรวงแรงงาน เน้นย้ําเรื่องการส่งเสริมการจ้างงานกว่า 1 ล้านตําแหน่ง คุ้มครองแรงงานตามสิทธิกฎหมายแรงงาน เร่งรัดให้ความช่วยเหลือสําหรับผู้ประกันตน มาตรา 33 ที่มีรายได้น้อย และสร้างความรู้ความเข้าใจระบบแรงงานสัมพันธ์เพื่อขับเคลื่อนการแก้ปัญหาคนว่างงานเชิงรุก บริหารจัดการแรงงานทั้งระบบและครอบคลุมทุกมิติ
ทั้งนี้ นางธิวัลรัตน์ฯ ได้ลงพื้นที่ตรวจเยี่ยมการดําเนินงานของส่วนราชการสังกัดกระทรวงแรงงานในจังหวัดเพชรบุรี และให้กําลังใจในการปฏิบัติงานแก่ข้าราชการและเจ้าหน้าที่ เพื่อเป็นขวัญและกําลังใจในการทํางานต่อไป
รัฐบาลไทย-ข่าวทำเนียบรัฐบาล-5 เทคนิคการเงินในยุคโควิด-19
วันพฤหัสบดีที่ 3 กันยายน 2563
5 เทคนิคการเงินในยุคโควิด-19
มีเทคนิคอะไรบ้างนะ
รัฐบาลไทย-ข่าวทำเนียบรัฐบาล-วราวุธ ลุยงานวันหยุด ตรวจอุทยานแห่งชาติเขาใหญ่ รับนักท่องเที่ยวช่วงวันหยุดยาว 4-7 ก.ย. นี้
วันเสาร์ที่ 5 กันยายน 2563
วราวุธ ลุยงานวันหยุด ตรวจอุทยานแห่งชาติเขาใหญ่ รับนักท่องเที่ยวช่วงวันหยุดยาว 4-7 ก.ย. นี้
วราวุธ ลุยงานวันหยุด ตรวจอุทยานแห่งชาติเขาใหญ่ รับนักท่องเที่ยวช่วงวันหยุดยาว 4-7 ก.ย. นี้
วราวุธ ลุยงานวันหยุด ตรวจอุทยานแห่งชาติเขาใหญ่ รับนักท่องเที่ยวช่วงวันหยุดยาว 4-7 ก.ย. นี้
วันนี้ (5 กันยายน 2563)​ เวลา​ 13.​00 น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส.)​ พร้อมด้วย นายจตุพร​ บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เดินทางไปยังศูนย์บริการนักท่องเที่ยวน้ําตกเหวนรก อุทยานแห่งชาติเขาใหญ่ เพื่อตรวจเยี่ยมความพร้อมในการให้บริการนักท่องเที่ยวในช่วงวันหยุดยาวที่รัฐบาลกําหนด 4-7 กันยายน 2563
และปลูกต้นหว้า ณ บริเวณศูนย์บริการนักท่องเที่ยว (ทางลงน้ําตกเหวนรก) พร้อมทั้งได้เดินตรวจเส้นทางไปน้ําตก ซึ่งระหว่างทางได้มีประชาชนมาร่วมถ่ายภาพกับ รมว.ทส. จํานวนมาก
ทั้งนี้ รมว.ทส. ได้ตรวจจุดสกัดเฝ้าระวังช้างป่า บริเวณเส้นทางเดินไปยังน้ําตก พร้อมกับทดสอบระบบสัญญาณเตือนภัยทุกระบบ เพื่อสร้างความปลอดภัยให้กับนักท่องเที่ยว อีกทั้ง ยังได้ตรวจจุดที่ช้างป่าใช้เป็นเส้นทางข้ามลําน้ํา ในระหว่างรับฟังบรรยายสรุปเหตุการณ์ช้างป่าพลัดตกเหว และวางแนวทางป้องกันไม่ให้เกิดเหตุซ้ํา  นอกจากนั้น ยังได้กล่าวให้กําลังใจแก่เจ้าหน้าที่ทุกนาย ความโดยสรุปว่า “ขอให้เจ้าหน้าที่ทุกนายอดทนต่อความเหน็ดเหนื่อย รวมถึงความยากลําบากต่างๆ เพราะเจ้าหน้าที่อุทยานคือกําลังสําคัญในการปกป้องชีวิตสัตว์ป่า และนักท่องเที่ยว
รมว.ทส. ยังกล่าวถึงเหตุการณ์ที่ช้างป่าพลัดตกเหวเมื่อปี 2562 ว่า “อุทยาแห่งชาติได้วางมาตรการดําเนินงานอย่างรัดกุมมาตลอดกว่า 30 ปี แต่สําหรับเหตุการณ์ในปีที่ผ่านมานั้น เกิดจากปริมาณกระแสน้ําที่มีมากกว่าทุกปี จนเป็นเหตุสุดวิสัยที่ทําให้ช้างป่าถูกกระแสน้ําพลัดตกเหว นํามาซึ่งความเศร้าเสียใจของคนไทยทั้งประเทศ ทั้งนี้ อุทยานแห่งชาติก็ไม่ได้นิ่งนอนใจ ได้จัดให้มีระบบสัญญาณเตือน เมื่อมีสัตว์ป่า เดินเข้ามาในจุดเสี่ยงต่างๆ เพื่อให้เจ้าหน้าที่สามารถเข้าดําเนินการป้องกันได้ทันท่วงที”
นอกจากนั้น รมว.ทส. ยังได้ฝากไปถึงนักท่องเที่ยวทุกคนว่า “ขอให้ช่วยกันรักษากฎระเบียบต่างๆ อย่างเคร่งครัด พื้นที่อุทยานเปรียบเสมือนบ้านของสัตว์ป่า นักท่องเที่ยวเปรียบเสมือนแขกที่มาเยี่ยม เราต้องช่วยกันรักษามารยาทและดูแลบ้านของสรรพสัตว์ให้ดี”
โอกาสนี้ รมว.ทส.  ได้มอบเสื้อปฏิบัติการเพื่อสร้างขวัญและกําลังใจให้เจ้าหน้าที่ และตรวจดูอุปกรณ์รถควบคุมโดรน ของสมาคมตอบโต้ภัยพิบัติด้วย
ต่อมา เวลา 15.00 น. รมว.ทส. พร้อมคณะได้เดินทางไปยังศูนย์บริการนักท่องเที่ยว และด่านเก็บค่าผ่านทางของอุทยานแห่งชาติเขาใหญ่ เพื่อรับฟังปัญหาข้อเสนอแนะต่างๆ ในการปฏิบัติงานของเจ้าหน้าที่ ซึ่งพบว่า วันนี้มีนักท่องเที่ยวหลั่งไหลเดินทางมาเป็นจํานวนมากอีกด้วย
รัฐบาลไทย-ข่าวทำเนียบรัฐบาล-6 มาตรการหลักในการป้องกันเชื้อไวรัสโควิด-19 ในสถานศึกษา
วันเสาร์ที่ 5 กันยายน 2563
6 มาตรการหลักในการป้องกันเชื้อไวรัสโควิด-19 ในสถานศึกษา
มีอะไรบ้างนะ
รัฐบาลไทย-ข่าวทำเนียบรัฐบาล-‘นฤมล’ จับมือ ‘หัวเว่ย’ มุ่งพัฒนาแรงงานยุคดิจิทัล ป้อนตลาดแรงงาน
วันพุธที่ 2 กันยายน 2563
‘นฤมล’ จับมือ ‘หัวเว่ย’ มุ่งพัฒนาแรงงานยุคดิจิทัล ป้อนตลาดแรงงาน
รมช. แรงงาน หารือ ผู้บริหาร บ.หัวเว่ย พร้อมเดินหน้าความร่วมมือพัฒนาแรงงานยุคดิจิทัล เพื่อป้อนสู่ตลาดแรงงานในอนาคต สร้างโอกาสในการทํางาน
ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ให้การต้อนรับคณะจากบริษัท หัวเว่ย เทคโนโลยี่ (ประเทศไทย) จํากัด ประกอบด้วย มร.อาเบล เติ้ง ประธานกรรมการบริหาร มร.เหยา ลู่ ผู้อํานวยการฝ่ายรัฐกิจสัมพันธ์และสื่อสารองค์กร คุณธริศรา ธนจิราดลสุข ผู้ช่วยผู้อํานวยการฝ่ายพัฒนาทรัพยากรบุคคล และคุณนันทิยา มานิช ผู้จัดการฝ่ายรัฐกิจสัมพันธ์และสื่อสารองค์กร ที่ได้เข้าพบเพื่อแสดงความยินดีในโอกาสรับตําแหน่งรัฐมนตรีช่วยว่าการกระทรวงแรงงาน รวมถึงหารือความร่วมมือด้านแรงงานในอนาคต และแลกเปลี่ยนวิสัยทัศน์ในการขับเคลื่อนยุทธศาสตร์ในการพัฒนาดิจิทัลเพื่อแรงงาน โดยมี ดร.ภาคิน สมมิตรธนกุล ผู้ช่วยเลขานุการรัฐมนตรีว่าการกระทรวงแรงงาน พร้อมเจ้าหน้าที่ผู้เกี่ยวข้อง ร่วมให้การต้อนรับ ณ ห้องแสงสิงแก้ว ชั้น 5 อาคารกระทรวงแรงงาน
รมช.แรงงาน กล่าวว่า การเปลี่ยนแปลงในยุคดิจิทัลเป็นความท้าทายด้านแรงงานที่ต้องได้รับการพัฒนาความรู้ ทักษะ ความสามารถให้ตรงกับความต้องการของตลาดแรงงาน โดยเฉพาะบุคลากรด้านไอซีทีที่มีทักษะสูง เนื่องจากปัจจุบันเทคโนโลยีได้พัฒนาไปอย่างก้าวกระโดดและถูกนํามาใช้ในภาคอุตสาหกรรมมากขึ้น เช่น ระบบ Cloud Computing, Big Data, Internet Opting, AI, 5G เป็นต้น ทําให้ขาดแรงงานที่มีทักษะความรู้ด้านไอซีที ทั้งนี้ หัวเว่ยฯ เป็นองค์กรชั้นนําด้านบริการโซลูชันไอซีทีระดับโลก มีความมุ่งมั่นที่จะให้ความร่วมมือในการแก้ไขปัญหาการขาดแคลนแรงงานด้านไอซีที จึงได้วางแผนการพัฒนาอีโคซิสเต็มเพื่อตอบสนองต่อความต้องการด้านแรงงานดิจิทัลที่มีทักษะสูง ทั้งการฝึกอบรม ตลอดจนการออกใบรับรองมาตรฐานวิชาชีพ เพื่อเป็นส่วนหนึ่งในการพัฒนาบุคลากรสู่ตลาดแรงงาน
รมช.แรงงาน กล่าวเพิ่มเติมว่า กระทรวงแรงงานโดยกรมพัฒนาฝีมือแรงงาน หวังเป็นอย่างยิ่งว่าความร่วมมือที่จะเกิดขึ้นในอนาคตจะสามารถป้อนแรงงานคุณภาพเข้าสู่ตลาดแรงงาน เพื่อสร้างโอกาสในการทํางานได้อย่างมีประสิทธิภาพต่อไป
-----------------------------------------------------
รัฐบาลไทย-ข่าวทำเนียบรัฐบาล-ปรับแผนรับมือ “สังคมสูงอายุระดับสุดยอด”
วันพฤหัสบดีที่ 10 กันยายน 2563
ปรับแผนรับมือ “สังคมสูงอายุระดับสุดยอด”
วันพฤหัสบดีที่ 10 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลปรับแผนปฏิบัติการด้านผู้สูงอายุ (ปี 2563-2565) โดยเน้น 7 เรื่องสําคัญที่ต้องทําโดยเร็ว คือ 1) รณรงค์ให้สังคมตระหนักถึงการเป็นผู้สูงอายุ 2) สังคมมีทัศนะเชิงบวกต่อผู้สูงอายุ 3) จ้างงานผู้สูงอายุ 4) ส่งเสริมให้ลูกหลานกลับมาอยู่กับครอบครัวที่มีผู้สูงอายุยากจน 5) ปรับเปลี่ยนโรงเรียนขนาดเล็กเป็นสถานที่พัฒนาผู้สูงอายุในชุมชน 6) ส่งเสริมการออมเพื่อใช้ในวัยเกษียณ 7) สนับสนุนการผลิตบุคลากรด้านผู้สูงอายุในระดับวิชาชีพให้เพียงพอ ทั้งนี้ มีเป้าหมายเพื่อรองรับสังคมไทยที่จะเข้าสู่ “สังคมสูงอายุอย่างสมบูรณ์” ในปี 2564 และในปี 2574 สัดส่วนจะเพิ่มสูงถึงร้อยละ 28 เข้าสู่ “สังคมสูงอายุระดับสุดยอด” หรือมีผู้สูงอายุเกิน 1 ใน 4 ของประชากรทั้งหมด
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-17 ผลงาน สำนักงานปลัดกระทรวงสาธารณสุข คว้ารางวัลเลิศรัฐ ปี 63
วันพฤหัสบดีที่ 17 กันยายน 2563
17 ผลงาน สํานักงานปลัดกระทรวงสาธารณสุข คว้ารางวัลเลิศรัฐ ปี 63
17 ผลงาน สํานักงานปลัดกระทรวงสาธารณสุข คว้ารางวัลเลิศรัฐ ปี 63
สํานักงานปลัดกระทรวงสาธารณสุข และหน่วยงานในสังกัด รับรางวัลเลิศรัฐ ปี 2563 ระดับดีเด่นและระดับดี 17 ผลงาน จากสํานักงานคณะกรรมการข้าราชการพลเรือน
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ภายหลังเข้ารับรางวัลเลิศรัฐประจําปี พ.ศ.2563 จากสํานักงานคณะกรรมการข้าราชการพลเรือน (ก.พ.ร.) โดยมีนายวิษณุ เครืองาม รองนายกรัฐมนตรี เป็นประธานมอบรางวัล ว่า ในปีนี้ สํานักงานปลัดกระทรวงสาธารณสุขและหน่วยงานในสังกัด ได้รับรางวัลเลิศรัฐ ซึ่งเป็นรางวัลที่มอบให้กับส่วนราชการที่มุ่งมั่นปฏิบัติราชการจนประสบความสําเร็จ ทั้งระดับดีเด่นและระดับดี17 ผลงาน ใน 3 สาขา ดังนี้ 1.สาขาคุณภาพการบริหารจัดการภาครัฐด้านการมุ่งเน้นผู้รับบริการและผู้มีส่วนได้ส่วนเสีย ได้แก่สํานักงานปลัดกระทรวงสาธารณสุข (สป.)
2.สาขาบริการภาครัฐ ประเภทพัฒนาการบริการ ระดับดีเด่น 4 ผลงานได้แก่ โรงพยาบาลเบตง จ.ยะลาเรื่อง “ระบบการให้บริการผู้ป่วยนอกโดยใช้เทคโนโลยีสารสนเทศ (Betong Smart Hospital), โรงพยาบาลเชียงรายประชานุเคราะห์ เรื่อง “นวัตกรรมระบบการบริหารจัดการรถพยาบาลแบบรวมศูนย์ (Ambulance Operation Center), โรงพยาบาลระยองเรื่อง “Network Management For Better Service" และโรงพยาบาลลําปาง เรื่อง “หัวใจดูแลด้วยใจ” ประเภทนวัตกรรมการบริการระดับดี 6 ผลงานได้แก่ โรงพยาบาลหลวงพ่อเปิ่น อ.นครชัยศรี จ.นครปฐม เรื่อง “การฟื้นฟูผู้ป่วยระยะกึ่งเฉียบพลันด้วยศาสตร์การแพทย์ผสมผสานรูปแบบนครชัยศรีโมเดล, โรงพยาบาลเกาะยาวชัยพัฒน์ จ.พังงา เรื่อง “CPU เกาะยาว : การส่งต่อที่ไร้รอยต่อ, โรงพยาบาลเขื่องใน จ.อุบลราชธานี เรื่อง “การพัฒนารูปแบบการดูแลผู้ป่วยคลินิกเบาหวานใกล้บ้าน “เขื่องในโมเดล”, โรงพยาบาลเทพรัตนเวชชานุกูลเฉลิมพระเกียรติ 60 พรรษา เรื่อง “อําเภอรอยต่อ ไร้รอยต่อ ชวนกันมาเลิกฝิ่น/เฮโรอีน (การพัฒนาคลินิกเมทาโดนสู่รพ.สต.), โรงพยาบาลรามัน จ.ยะลา เรื่อง “โครงการเข้าสุนัตหมู่ภาคฤดูร้อน และศูนย์บริหารการพัฒนาสุขภาพจังหวัดชายแดนภาคใต้ เรื่อง “การบริหารจัดการสุขภาพของผู้ไปประกอบพิธีฮัจย์ (ฮุจญาต) ณ ราชอาณาจักรซาอุดิอาราเบีย เขตสุขภาพที่ 12
ประเภทนวัตกรรมการบริการ ระดับดี 3 ผลงานได้แก่ กองยุทธศาสตร์และแผนงาน สป. เรื่อง “MOPH Connect นวัตกรรมเพื่อให้การบริการสุขภาพเป็นเรื่องง่าย”, กลุ่มตรวจสอบภายใน สป. เรื่อง “การตรวจสอบภายในด้วยระบบอิเล็กทรอนิกส์ (Electronics Internal Audit : EIA) โรงพยาบาลหนองกี่ จ.บุรีรัมย์ เรื่อง “ชุดนั่งเอกซเรย์ปรับระดับได้
3.สาขาการบริหารราชการแบบมีส่วนร่วมโรงพยาบาลเวียงหนองล่อง จ.ลําพูนได้รับรางวัลระดับดีเด่น ทั้งประเภทสัมฤทธิผลประชาชนมีส่วนร่วมและประเภทผู้นําหุ้นส่วนความร่วมมือเรื่อง “หมู่บ้านสีขาวชุมชนบําบัดยาเสพติด ครอบครัว ร่วมรักษ์ ฮักเวียงหนองล่องอย่างยั่งยืน และโรงพยาบาลบ้านโฮ่ง จ.ลําพูน เรื่อง “ฮอมบุญ & ฮอมเฮลท์ (Health)ได้รับรางวัลประเภทสัมฤทธิผลประชาชนมีส่วนร่วมระดับดี
ทั้งนี้ รางวัลเลิศรัฐ เป็นรางวัลแห่งเกียรติยศที่คณะกรรมการพัฒนาระบบราชการ (ก.พ.ร.) มอบให้หน่วยงานภาครัฐ แบ่งเป็น 3 สาขา ได้แก่ สาขาบริการภาครัฐ สาขาคุณภาพการบริหารจัดการภาครัฐ และสาขาการบริหารราชการแบบมีส่วนร่วม โดยปี 2563 มีผลงานระดับดีเด่น 51 ผลงาน และระดับดี 144 ผลงาน
รัฐบาลไทย-ข่าวทำเนียบรัฐบาล-แผนปฏิบัติการด้านเกษตรอินทรีย์ ปี 2560 – 2565
วันพุธที่ 16 กันยายน 2563
แผนปฏิบัติการด้านเกษตรอินทรีย์ ปี 2560 – 2565
วันพุธที่ 15 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ปัจจุบันการทําเกษตรอินทรีย์มีโอกาสสร้างรายได้ในตลาดโลกอย่างมาก โดยเติบโตร้อยละ 20 ต่อปี ล่าสุดรัฐบาลเห็นชอบแผนปฏิบัติการด้านเกษตรอินทรีย์ ปี 2560 – 2565 เพื่อบูรณาการระหว่างกระทรวงเกษตรและสหกรณ์ กระทรวงการอุดมศึกษา วิทยาศาสตร์ วิจัยและนวัตกรรม กระทรวงพาณิชย์ กระทรวงกลาโหม กระทรวงมหาดไทย กระทรวงสาธารณสุข และกระทรวงอุตสาหกรรม ส่งเสริมการวิจัย สร้างและเผยแพร่องค์ความรู้ และนวัตกรรมเกษตรอินทรีย์ พัฒนาการผลิตและบริการเกษตรอินทรีย์ และ พัฒนาการตลาดสินค้าและบริการ และการรับรองมาตรฐานเกษตรอินทรีย์ในระดับชุมชน ประเทศ และภูมิภาคอาเซียน โดยในปีนี้จะมีโครงการเพื่อส่งเสริมเกษตรอินทรีย์ ทั้งสิ้น 209 โครงการ งบประมาณรวม 1,900 ล้านบาท
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดกอบชัยฯ เปิดการสัมมนาเชิงปฏิบัติการ “การพัฒนาศักยภาพในการปฏิบัติงานของบุคลากร สปอ.”
วันเสาร์ที่ 5 กันยายน 2563
ปลัดกอบชัยฯ เปิดการสัมมนาเชิงปฏิบัติการ “การพัฒนาศักยภาพในการปฏิบัติงานของบุคลากร สปอ.”
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ เรื่อง “การพัฒนาศักยภาพในการปฏิบัติงานของบุคลากร สปอ.” ณ โรงแรมเรือรัษฎา จ.ตรัง
วันนี้ (5 กันยายน 63) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ เรื่อง “การพัฒนาศักยภาพในการปฏิบัติงานของบุคลากร สปอ.” พร้อมทั้งมอบนโยบายการดําเนินงานให้แก่บุคลากรสํานักงานอุตสาหกรรมจังหวัดในคณะกรรมการส่งเสริมการดําเนินงานการพัฒนาประสิทธิภาพองค์กร กลุ่มที่ 3 พื้นที่ภาคใต้ โดยมี นางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม และ นายเสน่ห์ นิยมไทย ที่ปรึกษาปลัดกระทรวงอุตสาหกรรม เข้าร่วมด้วย ณ โรงแรมเรือรัษฎา จ.ตรัง ทั้งนี้ นายเอกภัทร วังสุวรรณ เลขาธิการคณะกรรมการอ้อยและน้ําตาลทราย ได้ให้เกียรติเป็นผู้บรรยาย ในหัวข้อ "จะใช้วิธีจัดแบ่งสัดส่วนรายได้ของอุตสาหกรรมปาล์มน้ํามันเหมือนกับอุตสาหกรรมอ้อยและน้ําตาลทรายได้หรือไม่" ด้วย
การสัมมนาเชิงปฏิบัติการ เรื่อง “การพัฒนาศักยภาพในการปฏิบัติงานของบุคลากร สปอ.” เป็นกิจกรรมที่สํานักงานปลัดกระทรวงอุตสาหกรรมจัดขึ้น โดยมีวัตถุประสงค์เพื่อพัฒนาบุคลากรทั้งส่วนกลางและส่วนภูมิภาคของสํานักงานปลัดกระทรวงอุตสาหกรรมให้มีความพร้อมในการปรับเปลี่ยนเข้าสู่ระบบราชการ 4.0 เพื่อรองรับการขับเคลื่อนประเทศไทย 4.0 โดยกําหนดจัดในภูมิภาคต่างๆ จํานวน 4 ครั้ง ประกอบด้วย ครั้งที่ 1 จ.ตรัง ครั้งที่ 2 จ.เชียงใหม่ ครั้งที่ 3 จ.ขอนแก่น และครั้งที่ 4 จ.เพชรบุรี
รัฐบาลไทย-ข่าวทำเนียบรัฐบาล-รมช.ธรรมนัส ร่วมประชุม Kick off วันดินโลก
วันพฤหัสบดีที่ 10 กันยายน 2563
รมช.ธรรมนัส ร่วมประชุม Kick off วันดินโลก
รมช.ธรรมนัส ร่วมประชุม Kick off วันดินโลก “รักษ์ปฐพี คืนชีวีที่หลากหลายให้ผืนดิน” เพื่อเป็นการแลกเปลี่ยนเรียนรู้ระหว่างนักวิชาการ และสร้างความรับรู้ ความเข้าใจถึงความสําคัญของวันดินโลก
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธาน การประชุม Kick off วันดินโลก “รักษ์ปฐพี คืนชีวีที่หลากหลายให้ผืนดิน” ณ โรงแรมเซ็นทรา บายเซ็นทาราศูนย์ราชการและคอนเวนชันเซ็นเตอร์ แจ้งวัฒนะ กรุงเทพฯ ว่า กระทรวงเกษตรและสหกรณ์ โดย กรมพัฒนาที่ดิน มีนโยบายด้านการจัดการทรัพยากรดิน โดยมีการจัดทําแผนปฏิบัติงาน เพื่อให้บรรลุเป้าหมายการพัฒนาที่ยั่งยืน หรือ Sustainable Development Goals (SDGs) ในเรื่องทรัพยากรดินและสิ่งแวดล้อม ความปลอดภัยและความมั่นคงทางอาหาร รวมทั้งร่วมผลักดันเรื่องวันดินโลก ร่วมกับสมาคมดินและปุ๋ยแห่งประเทศไทย สมาคมอนุรักษ์ดินและน้ํา สมาคมดินโลก และองค์การอาหารและเกษตรแห่งสหประชาชาติ (FAO) โดยได้มีการจัดงานวันดินโลกในวันที่ 5 ธันวาคม ของทุกปี สําหรับในปี 2563 สมัชชาความร่วมมือทรัพยากรดินโลก (Global Soil Partnership : GSP) ได้กําหนดหัวข้อการจัดงานวันดินโลก “Keep Soil Alive, Protect Soil Biodiversity : รักษ์ปฐพี คืนชีวีที่หลากหลายให้ผืนดิน” ระหว่างวันที่ 4 - 7 ธันวาคม 2563 ณ ศูนย์ความเป็นเลิศด้านการวิจัยดินแห่งเอเชีย (CESRA) อ.ปากช่อง จ.นครราชสีมา ซึ่งเป็นหัวข้อที่ให้ความสําคัญของนิเวศวิทยา และความหลากหลายทางชีวภาพในดินของสิ่งมีชีวิตตั้งแต่ระดับจุลินทรีย์ สิ่งมีชีวิตขนาดเล็ก และสิ่งมีชีวิตขนาดใหญ่
“การประชุมในครั้งนี้ จัดขึ้นเพื่อเป็นการระดมความคิดและแลกเปลี่ยนเรียนรู้ระหว่างนักวิชาการ ให้นําไปสู่การสร้างเครือข่ายความร่วมมือด้านความหลากหลายทางชีวภาพในดิน รวมถึงสร้างเครือข่ายการมีส่วนร่วมของทุกภาคส่วน ในการดูแลรักษาทรัพยากรดินอย่างยั่งยืน พร้อมสร้างความตระหนัก การรับรู้ และความเข้าใจถึงความสําคัญของวันดินโลกด้วย” ร้อยเอก ธรรมนัส กล่าว
นางสาวเบญจพร ชาครานนท์ อธิบดีกรมพัฒนาที่ดิน กล่าวเพิ่มเติมว่า จากการที่สหภาพวิทยาศาสตร์ทางดินนานาชาติ (International Union of Soil Sciences-IUSS) ได้ทูลเกล้าฯถวายรางวัล ประกาศนียบัตรและประกาศยกย่องสดุดีพระเกียรติคุณ “นักวิทยาศาสตร์ดินเพื่อมนุษยธรรม” (The Humanitarian Soil Scientist) แด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เกี่ยวกับพระราชกรณียกิจด้านการพัฒนาทรัพยากรดินที่ประสบผลสําเร็จ ผลงานเป็นที่ประจักษ์ชัดและเป็นที่ยอมรับในประเทศและนานาประเทศ พร้อมทั้งกราบบังคมทูลเชิญให้ดํารงตําแหน่งสมาชิก A Life Membership รวมทั้งขอพระราชทานพระบรมราชานุญาตให้วันที่ ๕ ธันวาคม ของทุกปีซึ่งเป็นวันพระราชสมภพ ของพระองค์ให้เป็นวันดินโลก (World Soil Day) เพื่อเผยแพร่ความรู้ต่าง ๆ เกี่ยวกับการพัฒนาทรัพยากรดิน ความสําคัญของดิน การสร้างความหลากหลายชีวภาพในดิน การอนุรักษ์ดินและน้ําที่มีผลดีต่อการพัฒนาด้านการเกษตร
ทั้งนี้ ภายในงานยังมีการแสดงนิทรรศการเกี่ยวกับการพัฒนาทรัพยากรดินในด้านต่าง ๆ ที่เสื่อมโทรมขาดความอุดมสมบูรณ์ให้กลับมาเอื้อประโยชน์และดํารงอยู่ได้อย่างยั่งยืนให้รับรู้กันอย่างกว้างขวางทั่วไป เพื่อให้ประชาชนทั่วไปเกิดความตระหนักรู้มากขึ้นและเกิดจิตสํานึกในการเห็นถึงความสําคัญของทรัพยากรดิน และมีส่วนร่วมในกลยุทธ์ที่จะฟื้นฟูรักษาทรัพยากรดิน
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-“วราวุธ” รมว.ทส. ลงพื้นที่ร่วมกับรองนายกรัฐมนตรี เร่งพื้นฟูและพัฒนาบึงบอระเพ็ดเพื่อประโยชน์บริหารจัดการน้ำรูปแบบแก้มลิง เป็นแหล่งน้ำสำรองใช้อุปโภค-บริโภค
วันเสาร์ที่ 12 กันยายน 2563
“วราวุธ” รมว.ทส. ลงพื้นที่ร่วมกับรองนายกรัฐมนตรี เร่งพื้นฟูและพัฒนาบึงบอระเพ็ดเพื่อประโยชน์บริหารจัดการน้ํารูปแบบแก้มลิง เป็นแหล่งน้ําสํารองใช้อุปโภค-บริโภค
“วราวุธ” รมว.ทส. ลงพื้นที่ร่วมกับรองนายกรัฐมนตรี เร่งพื้นฟูและพัฒนาบึงบอระเพ็ดเพื่อประโยชน์บริหารจัดการน้ํารูปแบบแก้มลิง เป็นแหล่งน้ําสํารองใช้อุปโภค-บริโภค
“วราวุธ” รมว.ทส. ลงพื้นที่ร่วมกับรองนายกรัฐมนตรี เร่งพื้นฟูและพัฒนาบึงบอระเพ็ดเพื่อประโยชน์บริหารจัดการน้ํารูปแบบแก้มลิง เป็นแหล่งน้ําสํารองใช้อุปโภค-บริโภค
วันที่ 11 กันยายน 2563 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ร่วมลงพื้นที่กับ พลเอก ประวิตร วงษ์สุวรรณ รองนายกรัฐมนตรี และคณะ เพื่อติดตามการพัฒนาฟื้นฟูบึงบอระเพ็ด จังหวัดนครสวรรค์ พร้อมมอบสัญญาเช่าที่ดินราชพัสดุให้กับผู้แทนราษฎรที่อยู่อาศัยและทําการเกษตรในเขต “ให้” ของบึงบอระเพ็ด เป็นหนึ่งในโครงการเร่งด่วนตามแผนหลักฯของรัฐบาล ภายใต้โครงการ “ธนารักษ์ประชารัฐ” โดย รองนายกรัฐมนตรี กล่าวว่า ได้กําชับให้สํานักงานทรัพยากรน้ําแห่งชาติ (สทนช.) กรมประมง กรมธนารักษ์ กรมชลประทาน กรมทรัพยากรน้ํา และกรมอุทยานแห่งชาติสัตว์ป่าและพันธุ์พืช ต้องช่วยกันเร่งพื้นฟูและพัฒนาบึงบอระเพ็ดเพื่อประโยชน์บริหารจัดการน้ํารูปแบบแก้มลิง เป็นแหล่งน้ําสํารองใช้อุปโภค-บริโภค รักษาทรัพยากรธรรมชาติภายในบึง เป็นแหล่งท่องเที่ยว และเพื่อการเกษตรบางส่วนที่กรมส่งเสริมการเกษตรจะเข้ามากําหนดชนิดของพืชที่ควรเพาะปลูกตามความเหมาะ ภาพรวมสามารถผลักดันแผนหลักและการพัฒนาฟื้นฟูบึงบอระเพ็ดมีความก้าวหน้าตามแผน แต่ต้องเร่งดําเนินการต่อเนื่องให้การแก้ปัญหาประสบความสําเร็จโดยเร็ว ทําให้บึงบอระเพ็ดกลับมาเป็นแหล่งน้ําจืดขนาดใหญ่ที่สามารถเก็บน้ําได้เต็มพื้นที่ ขณะนี้กระทรวงการท่องเที่ยวและกีฬาและจังหวัดนครสวรรค์ ได้ร่วมกันกําหนดแนวทางเพิ่มศักยภาพการท่องเที่ยวด้วยการขอให้ทุกหน่วยงานช่วยแก้ปัญหาที่เรื้อรังมานานให้บึงบอระเพ็ดกลับคืนความอุดมสมบูรณ์ มีทัศนียภาพสวยงาม และเกิดประโยชน์เพื่อเป็นตัวอย่างและขยายผลความสําเร็จไปยังบึงอื่นๆ ต่อไป
รัฐบาลไทย-ข่าวทำเนียบรัฐบาล-ครม.เห็นชอบให้คงอัตราภาษีมูลค่าเพิ่ม (VAT) ไว้ที่ร้อยละ 7 ต่อไปอีก 1 ปี
วันอังคารที่ 25 สิงหาคม 2563
ครม.เห็นชอบให้คงอัตราภาษีมูลค่าเพิ่ม (VAT) ไว้ที่ร้อยละ 7 ต่อไปอีก 1 ปี
ครม.มีมติเห็นชอบให้คงการจัดเก็บภาษีมูลค่าเพิ่มในอัตราร้อยละ 7 ต่อไปอีก 1 ปี เริ่มตั้งแต่วันที่ 1 ต.ค.2563 ถึง 30 ก.ย.2564 สําหรับการขายสินค้า การให้บริการ หรือการนําเข้าทุกกรณี ที่เข้าลักษณะต้องเสียภาษีมูลค่าเพิ่ม เพื่อช่วยลดภาระค่าครองชีพให้ประชาชน
นายปรีดี ดาวฉาย รัฐมนตรีว่าการกระทรวงการคลัง เปิดเผยว่า “วันนี้ (25 สิงหาคม 2563) คณะรัฐมนตรีได้มีมติเห็นชอบตามข้อเสนอของกระทรวงการคลัง เกี่ยวกับร่างพระราชกฤษฎีกาออกตามความในประมวลรัษฎากร ว่าด้วยการลดอัตราภาษีมูลค่าเพิ่ม (ฉบับที่..) พ.ศ. .... (มาตรการขยายเวลาการลดอัตราภาษีมูลค่าเพิ่ม) โดยให้ยังคงจัดเก็บภาษีมูลค่าเพิ่มในอัตราร้อยละ 7 (รวมภาษีท้องถิ่น) สําหรับการขายสินค้า การให้บริการ หรือการนําเข้าทุกกรณีที่เข้าลักษณะต้องเสียภาษีมูลค่าเพิ่ม ทั้งนี้ สําหรับรายการที่เกิดขึ้นตั้งแต่วันที่ 1 ตุลาคม 2563 ถึงวันที่ 30 กันยายน 2564”
นายปรีดี ดาวฉาย รัฐมนตรีว่าการกระทรวงการคลัง กล่าวเพิ่มเติมว่า “การขยายเวลาการลดอัตราภาษีมูลค่าเพิ่มออกไปอีก โดยยังคงจัดเก็บในอัตราร้อยละ 7 จะช่วยลดภาระค่าครองชีพให้กับประชาชน และสร้างความเชื่อมั่นในการประกอบธุรกิจให้กับภาคเอกชน อันจะส่งผลให้ระบบเศรษฐกิจของประเทศมีการฟื้นตัวหลังจากสถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) คลี่คลายลง”
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) 1161 หรือที่สํานักงานสรรพากรทุกแห่งทั่วประเทศ
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร (RD Intelligence Center) 1161
รัฐบาลไทย-ข่าวทำเนียบรัฐบาล-กระทรวงเกษตรฯ เร่งปฏิรูปฐานรากภาคเกษตรครั้งใหญ่ คิกออฟรับสมัครร่วมโครงการเกษตรทฤษฎีใหม่ทั่วประเทศ
วันพุธที่ 26 สิงหาคม 2563
กระทรวงเกษตรฯ เร่งปฏิรูปฐานรากภาคเกษตรครั้งใหญ่ คิกออฟรับสมัครร่วมโครงการเกษตรทฤษฎีใหม่ทั่วประเทศ
กระทรวงเกษตรฯ เร่งปฏิรูปฐานรากภาคเกษตรครั้งใหญ่ คิกออฟรับสมัครร่วมโครงการเกษตรทฤษฎีใหม่ทั่วประเทศพรุ่งนี้ หวังแก้ปัญหาความยากจนและหนี้สินของเกษตรกรรายย่อยอย่างยั่งยืน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์แถลงวันนี้ (26ส.ค.) ว่า กระทรวงเกษตรและสหกรณ์เร่งเดินหน้าโครงการ 1 ตําบล 1 กลุ่มเกษตรทฤษฎีใหม่ ภายหลังจากคณะรัฐมนตรีให้ความเห็นชอบโครงการและงบประมาณ 9,805 ล้านบาท ภายใต้โครงการฟื้นฟูเศรษฐกิจและสังคมของรัฐบาล โดยจะเปิดรับสมัครเกษตรกรเข้าร่วมโครงการตั้งแต่วันพรุ่งนี้ (27ส.ค.) ถึงวันที่ 9 กันยายนนี้ ครอบคลุม 4,009 ตําบลๆ ละ 16 ราย ทุกภาคทั่วประเทศ คิดเป็นจํานวนเกษตรกร 64,144 ราย รวมทั้งการจ้างแรงงานเกษตรทฤษฎีใหม่อีกตําบลละ 8 คน รวม 32,072 คนเพื่อช่วยการดําเนินงานโครงการ ซึ่งผู้ได้รับการคัดเลือกจะต้องผ่านการอบรมบ่มเพาะให้เข้าใจศาสตร์พระราชาปรัชญาเศรษฐกิจพอเพียง โมเดลเกษตรทฤษฎีใหม่ ซึ่งโครงการนี้จะแล้วเสร็จภายในเดือนกันยายนปี 2564
นายอลงกรณ์กล่าวว่า โครงการ 1 ตําบล 1 กลุ่มเกษตรทฤษฎีใหม่ภายใต้นโยบายพัฒนาเกษตรกรรมยั่งยืน(Sustainable Agriculture) ของดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ถือเป็นการวางรากฐานภาคเกษตรครั้งใหญ่ที่สุด โดยคาดหวังว่าโครงการนี้จะแก้ปัญหาเกษตรกรรายย่อยซึ่งเป็นเกษตรกรส่วนใหญ่ของประเทศที่ประสบปัญหาติดกับดักความยากจนและหนี้สินได้อย่างยั่งยืน โดยแปลงเกษตรทฤษฎีใหม่ 64,144 แปลงยังจะเป็นต้นแบบในการเป็นศูนย์เรียนรู้เพื่อขยายวิถีแห่งเกษตรทฤษฎีใหม่ในระดับหมู่บ้านทั่วประเทศต่อไป
สําหรับโมเดลเกษตรทฤษฎีใหม่จะออกแบบพื้นที่การพัฒนา 3 ไร่ ออกเป็น 4 ส่วน ได้แก่ พื้นที่แหล่งน้ําและประมง 30% พื้นที่ทํานา 30% พื้นที่เกษตรผสมผสานไม้ผลไม้เศรษฐกิจ 30% พื้นที่อยู่อาศัยและทําปศุสัตว์ 10% เพื่อให้เกษตรกรมีอาชีพมีกินมีใช้มีรายได้เพิ่มขึ้น
ในภาพรวมของประเทศเกษตรกรรายย่อยซึ่งเป็นเกษตรกรส่วนใหญ่ 6.8 ล้านครัวเรือน จะมีคุณภาพชีวิตที่ดีขึ้นมีความเข้มแข็งมากขึ้น สามารถก้าวพ้นความยากจนและหนี้สินได้อย่างยั่งยืน และประเทศจะมีพื้นที่เกษตรกรรมยั่งยืนเพิ่มขึ้น 192,432 ไร่มีแหล่งน้ําใหม่ใน 75 จังหวัดอีกอย่างน้อย 64,144 แห่ง
จึงขอเชิญชวนเกษตรกรที่สนใจเข้าร่วมโครงการ 1 ตําบล 1 กลุ่มเกษตรทฤษฎีใหม่ สามารถตรวจสอบคุณสมบัติและยื่นใบสมัครด้วยตนเองผ่านระบบออนไลน์ของกระทรวงเกษตรและสหกรณ์ที่ http://ntag.moac.go.th หรือยื่นใบสมัครกับเจ้าหน้าที่เกษตรตําบล หรือที่สํานักงานเกษตรอําเภอ ตั้งแต่ 27 สิงหาคม - 9 กันยายน 2563.
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-“เราจะสืบสาน รักษา และต่อยอด และครองแผ่นดินโดยธรรม เพื่อประโยชน์สุขแห่งอาณาราษฎรตลอดไป” พระปฐมบรมราชโองการของพระบาทสมเด็จพระเจ้าอยู่หัว ในพระราชพิธีบรมราชาภิเษก เมื่อวันที่ ๔ พฤษภา
วันพฤหัสบดีที่ 17 กันยายน 2563
“เราจะสืบสาน รักษา และต่อยอด และครองแผ่นดินโดยธรรม เพื่อประโยชน์สุขแห่งอาณาราษฎรตลอดไป” พระปฐมบรมราชโองการของพระบาทสมเด็จพระเจ้าอยู่หัว ในพระราชพิธีบรมราชาภิเษก เมื่อวันที่ ๔ พฤษภา
สะท้อนถึงพระราชปณิธานอันแน่วแน่ในการทรงงานเพื่อจะสืบสาน รักษา และต่อยอด โครงการอันเนื่องมาจากพระราชดําริ และแนวพระราชดําริต่างๆ ของพระบาทสมเด็จพระบรมชนกาธิเบศร มหาภูมิพล อดุลยเดชมหาราช บรมนาถบพิตร
และด้วยน้ําพระราชหฤทัยอันเปี่ยมล้นด้วยพระเมตตาต่อประชาชนทุกหมู่เหล่า
โครงการอันเนื่องมาจากพระราชดําริในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่แล้วเสร็จและอยู่ระหว่างดําเนินการ ล้วนได้รับการสืบสาน รักษา และต่อยอดอย่างต่อเนื่องในปัจจุบัน
ด้วยพระวิสัยทัศน์อันกว้างไกล ของพระบาทสมเด็จพระเจ้าอยู่หัวได้ทรงตระหนักและเล็งเห็นในคุณค่าของแนวพระราชดําริเพื่อการพัฒนาที่ยั่งยืน พระองค์ทรงยึดมั่นที่จะสืบสาน รักษาและต่อยอดแนวพระราชดําริต่างๆ เพื่อเป็นแสงสว่าง นําทางตามรอยพระราชปณิธานไปสู่ความผาสุกแก่ประชาชนและประเทศชาติสืบไป
รัฐบาลไทย-ข่าวทำเนียบรัฐบาล-ข้อควรรู้ก่อนเดินทางไปต่างประเทศ ในช่วงที่ไวรัสโควิด-19 กำลังแพร่ระบาดทั่วโลก ??
วันพุธที่ 16 กันยายน 2563
ข้อควรรู้ก่อนเดินทางไปต่างประเทศ ในช่วงที่ไวรัสโควิด-19 กําลังแพร่ระบาดทั่วโลก ??
ก่อนเดินทางไปต่างประเทศ ในช่วงที่ไวรัสโควิด-19  ??
A : 1.ติดตามสถานการณ์การแพร่ระบาด พร้อมศึกษาข้อมูลการเดินทาง/ประกาศแจ้งเตือนจากสถานเอกอัครราชทูตประเทศปลายทาง
2.ตรวจสอบมาตรการการเดินทางเข้าประเทศปลายทาง เช่น การตรวจวีซ่าที่ได้รับอนุญาตให้เดินทางเข้า กับสถานเอกอัครราชทูตประเทศปลายทางเพื่อป้องการถูกปฏิเสธการเข้าเมือง
3.ตรวจสอบเอกสารอื่นๆ ที่จําเป็น เช่น เอกสารการตรวจสุขภาพ ใบตรวจโรคโควิด-19 และใบรับรองแพทย์ เป็นต้น
4.หากถูกปฏิเสธการเข้าเมือง ท่านจะถูกส่งกลับ และถูกกักตัวใน State Quarantine ไม่น้อยกว่า 14 วัน
รัฐบาลไทย-ข่าวทำเนียบรัฐบาล-ถ้าได้รับ SMS ALERTS จากแอพพลิเคชัน “ไทยชนะ” ต้องปฏิบัติตนเช่นไร ??
วันพฤหัสบดีที่ 10 กันยายน 2563
ถ้าได้รับ SMS ALERTS จากแอพพลิเคชัน “ไทยชนะ” ต้องปฏิบัติตนเช่นไร ??
ได้รับ SMS ALERTS จาก “ไทยชนะ” ต้องปฏิบัติเช่นไร ??
Q : ถ้าได้รับ SMS ALERTS จากแอพพลิเคชัน “ไทยชนะ” ต้องปฏิบัติตนเช่นไร ??
A : - ให้สังเกตอาการทางเดินหายใจ เช่น ไอ น้ํามูก เจ็บคอ มีไข้ ภายในระยะเวลา 14 วัน นับจากวันสุดท้ายที่ได้เดินทางไปยังสถานที่ที่ได้ปรากฎใน SMS
- หากมีอาการป่วยให้รีบไปพบแพทย์ที่โรงพยาบาลของรัฐใกล้บ้าน เพื่อขอรับการตรวจวินิจฉัยและรักษาทันที และระหว่างนี้ให้สวมหน้ากาก ล้างมือ เว้นระยะห่าง แยกของใช้จากผู้อื่น
- สอบถามข้อมูลเพิ่มเติม โทร. 1422
รัฐบาลไทย-ข่าวทำเนียบรัฐบาล-เคาะแผนแม่บทเฉพาะกิจ ฟื้นเศรษฐกิจสู้โควิด-19
วันจันทร์ที่ 14 กันยายน 2563
เคาะแผนแม่บทเฉพาะกิจ ฟื้นเศรษฐกิจสู้โควิด-19
--
#ไทยคู่ฟ้าวันนี้ (10 ก.ย.) ที่ประชุมคณะกรรมการยุทธศาสตร์ชาติเห็นชอบการจัดทําแผนแม่บทภายใต้ยุทธศาสตร์ชาติ ในรูปแบบเฉพาะกิจเพื่อรองรับผลกระทบจากสถานการณ์โควิด-19 (ปี 2564 – 2565) โดยเป็นการปรับแผนแม่บทให้สอดคล้องกับความเปลี่ยนแปลงหรือความจําเป็นของประเทศ มีรายละเอียด ดังนี้ >>>
.
การจัดทําแผนแม่บทเฉพาะกิจฯ มีเป้าหมายหลัก คือ ให้คนไทยมีงานทํา สามารถยังชีพอยู่ได้ กลุ่มเปราะบางได้รับการดูแลอย่างทั่วถึง สร้างอาชีพและกระจายรายได้สู่ท้องถิ่น เศรษฐกิจประเทศฟื้นตัวเข้าสู่ภาวะปกติ และมีการวางรากฐานเพื่อรองรับการปรับโครงสร้างเศรษฐกิจใหม่ (Economic Transformation) ซึ่งเป็นไปตาม 3 มิติหลักของการพัฒนา คือ การพร้อมรับ (Cope) การปรับตัว (Adapt) และการเปลี่ยนแปลงเพื่อพร้อมเติบโตอย่างยั่งยืน (Transform)
.
แนวทางการพัฒนาประเทศและฟื้นฟูเศรษฐกิจตามแผนแม่บทเฉพาะกิจฯ ประกอบด้วย 4 ประเด็น ได้แก่
1.การเพิ่มความเข้มแข็งของเศรษฐกิจฐานรากภายในประเทศ (Local Economy)
2.การยกระดับขีดความสามารถของประเทศเพื่อรองรับการเจริญเติบโตอย่างยั่งยืนในระยะยาว (Future Growth)
3.การพัฒนาศักยภาพและคุณภาพชีวิตของคน (Human Capital) ให้เป็นกําลังหลักในการขับเคลื่อนการพัฒนาประเทศ
4.การปรับปรุงและพัฒนาปัจจัยพื้นฐานเพื่อส่งเสริมการฟื้นฟูและพัฒนาประเทศ (Enabling Factors)
โดยหลังจากนี้จะมีการเปิดรับฟังความคิดเห็นเพื่อประกอบการจัดทําร่างแผนแม่บทเฉพาะกิจฯ ให้มีความครบถ้วนสมบูรณ์ยิ่งขึ้นต่อไป
รัฐบาลไทย-ข่าวทำเนียบรัฐบาล-ไทย-แคนาดา พร้อมผลักดันความร่วมมือระหว่างกันในทุกมิติ เพิ่มพูนความร่วมมือในสาขาต่าง ๆ ให้แน่นแฟ้น และเกิดผลเป็นรูปธรรม
วันพฤหัสบดีที่ 3 กันยายน 2563
ไทย-แคนาดา พร้อมผลักดันความร่วมมือระหว่างกันในทุกมิติ เพิ่มพูนความร่วมมือในสาขาต่าง ๆ ให้แน่นแฟ้น และเกิดผลเป็นรูปธรรม
ไทย-แคนาดา พร้อมผลักดันความร่วมมือระหว่างกันในทุกมิติ เพิ่มพูนความร่วมมือในสาขาต่าง ๆ ให้แน่นแฟ้น และเกิดผลเป็นรูปธรรม
วันนี้ (วันพฤหัสบดีที่ 3 กันยายน 2563) เวลา 13.30 น. ณ ห้องรับรอง 1 ตึกบัญชาการ 1 ทําเนียบรัฐบาล นางซาราห์ เทย์เลอร์ (H.E. Mrs. Sarah Taylor) เอกอัครราชทูตแคนาดาประจําประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี เนื่องในโอกาสเข้ารับหน้าที่ สรุปสาระสําคัญการหารือ ดังนี้
รองนายกรัฐมนตรีกล่าวต้อนรับและแสดงความยินดีกับเอกอัครราชทูตแคนาดาฯ ในโอกาสเข้ารับหน้าที่ ชื่นชมความสัมพันธ์ระหว่างไทยกับแคนาดาที่ใกล้ชิดและมีพลวัตที่ดีมาอย่างต่อเนื่องยาวนาน ซึ่งในปี 2564 ไทย-แคนาดาจะครบรอบ 60 ปีของการสถาปนาความสัมพันธ์ทางการทูตระหว่างกัน รองนายกรัฐมนตรีหวังว่าทั้งสองฝ่ายจะร่วมกันจัดกิจกรรมเพื่อเฉลิมฉลองวาระสําคัญดังกล่าว ตลอดจนจะเป็นโอกาสร่วมกันเพิ่มพูนความร่วมมือในสาขาต่าง ๆ ให้แน่นแฟ้นและเกิดผลเป็นรูปธรรมมากยิ่งขึ้น
เอกอัครราชทูตแคนาดาฯ ขอบคุณรองนายกรัฐมนตรีที่สละเวลาให้เข้าพบในวันนี้ ยินดีที่ได้กลับมาประเทศไทยอีกครั้ง พร้อมทั้งชื่นชมความสัมพันธ์ระหว่างไทยและแคนาดาที่มีความราบรื่นมาอย่างยาวนาน ยืนยันพร้อมทํางานร่วมกับรัฐบาลไทยเพื่อส่งเสริมความสัมพันธ์และความร่วมมือระหว่างกันให้แน่นแฟ้นยิ่งขึ้น
โอกาสนี้ ทั้งสองได้แลกเปลี่ยนความคิดเห็นในประเด็นเกี่ยวกับสถานการณ์โควิด-19 โดยเอกอัครราชทูตแคนาดาฯ ชื่นชมการดําเนินมาตรการของไทยในการควบคุมการแพร่ระบาดของไวรัสโควิด-19 ที่มีประสิทธิภาพและประสบความสําเร็จ ทําให้ไทยไม่พบผู้ติดเชื้อภายในประเทศมาเป็นเวลานาน ซึ่งแคนาดาพร้อมแลกเปลี่ยนประสบการณ์ดังกล่าวกับไทย นอกจากนี้ ทั้งสองฝ่ายเห็นพ้องส่งเสริมความร่วมมือระหว่างกัน โดยเฉพาะด้านสาธารณสุข การพัฒนาวัคซีน การศึกษา รวมถึงการฟื้นฟูเศรษฐกิจภายหลังสถานการณ์โควิด-19 และขอบคุณรัฐบาลไทยที่ช่วยดูแลชาวแคนาดาในไทยเป็นอย่างดี
นอกจากนี้ ทั้งสองฝ่ายได้หารือร่วมกันในประเด็นความตกลง CPTPP ซึ่งรัฐบาลแคนาดาสนับสนุนให้ไทยเข้าร่วมเป็นภาคีความตกลง CPTPP เพื่อส่งเสริมโอกาสทางการค้าระหว่างกัน ประกอบกับมีภาคเอกชนแคนาดาเข้ามาลงทุนในไทยเป็นจํานวนมาก จึงเป็นโอกาสที่ดีในการเพิ่มพูนความร่วมมือระหว่างกันมากขึ้น โดยแคนาดายินดีแบ่งปันประสบการณ์กับไทยในประเด็นดังกล่าว ด้านรองนายกรัฐมนตรีขอบคุณแคนาดาที่สนับสนุนให้ไทยเข้าร่วม CPTPP อย่างไรก็ดี การเข้าร่วม CPTPP ต้องดําเนินการอย่างระมัดระวัง รวมถึงต้องมีการพิจารณาผลดีผลเสีย รวบทั้งรับฟังความคิดเห็นจากประชาชน ซึ่งรัฐบาลได้มีการจัดตั้งคณะกรรมาธิการวิสามัญเพื่อพิจารณาผลกระทบจากการเข้าร่วม CPTPP อย่างรอบคอบ
รัฐบาลไทย-ข่าวทำเนียบรัฐบาล-โฆษกรัฐบาลเผยกองทัพเรือเตรียมชี้แจงต่อคณะกรรมธิการฯ ยืนยันรัฐบาลรับฟังเสียงประชาชนในการบริหารประเทศทั้งเศรษฐกิจ สังคม และความมั่นคง
วันจันทร์ที่ 31 สิงหาคม 2563
โฆษกรัฐบาลเผยกองทัพเรือเตรียมชี้แจงต่อคณะกรรมธิการฯ ยืนยันรัฐบาลรับฟังเสียงประชาชนในการบริหารประเทศทั้งเศรษฐกิจ สังคม และความมั่นคง
โฆษกรัฐบาลเผยกองทัพเรือเตรียมชี้แจงต่อคณะกรรมธิการวิสามัญพิจารณาศึกษาร่างพระราชบัญญัติงบประมาณรายจ่ายประจําปีงบประมาณ พ.ศ. 2564 ยืนยันรัฐบาลรับฟังเสียงประชาชนในการบริหารประเทศทั้งเศรษฐกิจ สังคม และความมั่นคง
วันนี้ (31 ส.ค. 63) เวลา 09.00 น. ณ ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรี เผยคณะกรรมาธิการวิสามัญพิจารณาศึกษาร่างพระราชบัญญัติงบประมาณรายจ่ายประจําปีงบประมาณ พ.ศ. 2564 กําลังพิจาณางบประมาณที่เกี่ยวข้องกับการจัดซื้อเรือดําน้ําตามที่กองทัพเรือ กระทรวงกลาโหม ได้มีการขออนุมัติงบประมาณวงเงิน 3,375 ล้านบาท เพื่อจัดซื้อเรือดําน้ําเพิ่ม 2 ลํา ตั้งแต่ปีงบประมาณรายจ่ายประจําปีงบประมาณ พ.ศ. 2563 แต่เนื่องจากสถานการณ์การแพร่ระบาดของเชื้อไวรัสโควิด-19 จึงได้มีการชะลอการดําเนินการออกไปเป็นเวลา 1 ปี และได้มีการเสนอเพื่อจัดซื้อเรือดําน้ําในปีงบประมาณรายจ่ายประจําปีงบประมาณ พ.ศ. 2564 เป็นครั้งที่ 2 พลเอก ประยุทธ์ จันทร์โอชา นายกรัฐมนตรี ในฐานะรัฐมนตรีว่าการกระทรวงกลาโหม ได้หารือกับกระทรวงกลาโหม โดยกองทัพเรือจะพิจารณาชะลอการจัดซื้อเรือดําน้ําลําที่ 2 และ 3 ซึ่งจะเข้าชี้แจงต่อคณะกรรมาธิการฯ อีกครั้ง เพื่อให้คณะธรรมธิการฯ เป็นผู้พิจารณาตามกลไกของรัฐสภา ทั้งนี้ จะได้นํางบประมาณดังกล่าวไปใช้ตามวัตถุประสงค์อื่นที่เหมาะสม โดยเฉพาะดูแลปัญหาชีวิตความเป็นอยู่ของพี่น้องประชาชน โดยกระทรวงกลาโหมจะเจรจาหารือกับประเทศจีนเพิ่มเติมเกี่ยวกับแนวทางการชะลอการจัดซื้อเรือดําน้ําต่อไป
โฆษกประจําสํานักนายกรัฐมนตรียืนยันว่า รัฐบาลมีความตั้งใจดูแลพี่น้องประชาชนให้ครบทุกภาคส่วน ทั้งด้านเศรษฐกิจ สังคม และความมั่นคง เช่นเดียวกับกรณีการจัดซื้อเรือดําน้ํายังได้สะท้อนให้เห็นถึงแนวทางการทํางานของนายกรัฐมนตรี ด้วยการรับฟังทุกความคิดเห็นของพี่น้องประชาชนในทุกประเด็นทั้งเศรษฐกิจ สังคม รวมถึงการแก้ไขรัฐธรรมนูญ ผ่านกลไกการทํางานอย่างโปร่งใส ยุติธรรมและเป็นเหตุเป็นผล
โอกาสนี้ โฆษกประจําสํานักนายกรัฐมนตรีตอบคําถามสื่อมวลชนเกี่ยวกับการจัดซื้อเรือดําน้ําว่า มีการดําเนินการอย่างถูกต้องในรูปแบบ G2G ตั้งแต่เรือดําน้ําลําที่ 1 ที่มีการส่งมอบแล้ว ในส่วนของลําที่ 2 และลําที่ 3 จะเป็นการส่งมอบต่อเนื่องตามงบประมาณที่จัดตั้งไว้เพื่อจัดซื้อเรือดําน้ําทั้งหมด 3 ลําเป็นจํานวน 36,000 ล้านบาท สําหรับเรือดําน้ําลําที่ 2 และ 3 จํานวน 22,500 ล้านบาท และจากเดิมที่มีการขออนุมัติงบวงเงิน 3,375 ล้านบาทในปีงบประมาณ พ.ศ. 2563 ได้เลื่อนมาในปีงบประมาณ พ.ศ. 2564 ณ วันนี้จะมีการประชุมสภากลาโหมเพื่อให้กองทัพเรือชะลอการจัดซื้อหากเป็นไปได้ และขึ้นอยู่กับการพิจารณาของคณะกรรมาธิการฯ
.......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-อนุทิน ลงพื้นที่เยี่ยมผู้ประสบภัยน้ำท่วม จ.สุโขทัย
วันพฤหัสบดีที่ 27 สิงหาคม 2563
อนุทิน ลงพื้นที่เยี่ยมผู้ประสบภัยน้ําท่วม จ.สุโขทัย
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่เยี่ยมผู้ประสบภัยน้ําท่วมจังหวัดสุโขทัย พร้อมมอบถุงยังชีพ ยาสามัญประจําบ้าน  จัดงบซ่อมแซมสถานบริการที่ได้รับผลกระทบ ทุกแห่งเปิดให้บริการได้ตามปกติ
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่เยี่ยมผู้ประสบภัยน้ําท่วมจังหวัดสุโขทัย พร้อมมอบถุงยังชีพ ยาสามัญประจําบ้าน จัดงบซ่อมแซมสถานบริการที่ได้รับผลกระทบ ทุกแห่งเปิดให้บริการได้ตามปกติ
วันนี้ (27 สิงหาคม 2563) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข นายแพทย์เกียรติภูมิ วงศ์รจิต อธิบดีกรมสุขภาพจิต และคณะผู้บริหาร ลงพื้นที่ตรวจเยี่ยมและให้กําลังใจผู้ประสบอุทกภัยพื้นที่ อ.สวรรคโลก จ.สุโขทัย พร้อมมอบยาสามัญประจําบ้านและเครื่องอุปโภคบริโภค ที่ศาลาอเนกประสงค์ ต.ท่าทอง วัดคลองกระจง วัดคุ้งยาง และวัดคลองวังทอง อ.สวรรคโลก
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า กระทรวงสาธารณสุขมีความห่วงใยประชาชนผู้ประสบภัยน้ําท่วม ได้กําชับสถานบริการทุกแห่งให้การดูแลประชาชน เฝ้าระวังโรคและภัยสุขภาพที่อาจเกิดขึ้น จัดเตรียมพื้นที่สํารองในกรณีที่สถานบริการได้รับผลกระทบไม่สามารถให้บริการได้ เตรียมสํารอง ยา เวชภัณฑ์ และอุปกรณ์ทางการแพทย์ ออกหน่วยแพทย์เคลื่อนที่ให้บริการประชาชนพื้นที่น้ําท่วม ให้ความรู้ในการป้องกันโรค เช่นโรคฉี่หนู ไข้หวัด โรคระบบทางเดินอาหาร อันตรายจากไฟฟ้าดูด ไฟฟ้าช็อต และสัตว์มีพิษที่มากับน้ําท่วม และจัดทีมเยี่ยมบ้าน ส่งอาสาสมัครสาธารณสุขเคาะประตูบ้านดูแลกลุ่มเสี่ยง โดยเฉพาะเด็กเล็ก หญิงตั้งครรภ์ ผู้ป่วยติดบ้านติดเตียง ผู้ป่วยโรคเรื้อรัง ไม่ให้ขาดยา ผู้สูงอายุต้องระมัดระวังระวังอาจมีอาการหน้ามืด ล้มคว่ําในน้ํา อาจเสียชีวิตได้
“ขอชื่นชมประชาชนที่แม้ว่าจะอยู่ในสถานการณ์น้ําท่วม ยังการ์ดไม่ตก มีการสวมหน้ากากตลอดเวลา การมีวินัยที่ดีนี้จะช่วยให้มีความเสี่ยงต่อการติดเชื้อต่ํา ขอให้กําลังใจ เข้มแข็ง ดูแลสุขภาพ” นายอนุทินกล่าว
สําหรับจังหวัดสุโขทัย มีพื้นที่ที่ได้รับผลกระทบ 4 อําเภอ ได้แก่ อ.ศรีสัชนาลัย อ.สวรรคโลก อ.ศรีสําโรง และอ.เมือง มีสถานบริการสาธารณสุขได้รับผลกระทบ 2 แห่ง คือ โรงพยาบาลส่งเสริมสุขภาพตําบลป่ากุมเกาะและโรงพยาบาลส่งเสริมสุขภาพตําบลคลองกระจง ได้รับความเสียหายจากน้ําท่วมพื้นอาคาร บ้านพัก รั้ว ยังสามารถเปิดให้บริการได้ตามปกติ ได้สนับสนุนงบประมาณซ่อมแซมจํานวน 602,250 บาท และกําชับให้ผู้บริหารในพื้นที่ดูแลเจ้าหน้าที่ที่ได้รับผลกระทบจากน้ําท่วมด้วย
ทั้งนี้ การลงพื้นที่ในครั้งนี้ ได้จัดทีมแพทย์ออกเยี่ยมบ้านที่ได้รับผลกระทบ และจัดหน่วยบริการทางการแพทย์เคลื่อนที่เพื่อช่วยเหลือผู้ประสบภัยน้ําท่วม ที่หมู่ 1 ต.คลองกระจง อ.สวรรคโลก, วัดโสภาราม อ.ศรีสําโรง และหมู่ 1 ต.ปากแคว อ.เมือง พร้อมสนับสนุนยาชุดสามัญประจําบ้าน 3,000 ชุด ยาน้ํากัดเท้า 3,000 หลอด ถุงยังชีพกว่า 3,000 ถุง
****************************** 27 สิงหาคม 2563